El Barça debatrà si fa un referèndum per adoptar el llaç groc en la comunicació del club
L'assemblea de compromissaris del FC Barcelona del 6 d'octubre debatrà una proposta que planteja fer un referèndum entre tots els socis per decidir si el club adopta el llaç groc en tota la seva comunicació corporativa en suport dels presos polítics, exiliats i tots els represaliats de la causa general pel referèndum d'autodeterminació del primer d'octubre, segons han afirmat els seus impulsors. La iniciativa Més que un llaç ha superat el requisit mínim de les signatures necessàries per ser debatuda, concretament tres mil dos-cents cinquanta-tres, que es presentaran al club el  dilluns 30 de setembre, segons han avançat les mateixes fonts. Els promotors del referèndum han agraït les signatures dels socis del club i les més de setze mil d'aficionats que també s'hi han mostrat a favor.
Quantes firmes de suport té la iniciativa?
tres mil dos-cents cinquanta-tres